Terrorangrepet på Bondi Beach 2025

**Terrorangrepet på Bondi Beach 2025** fant sted rundt klokken 18 lokal tid søndag 14. desember 2025. To svartkledde gjerningsmenn åpnet ild med tohåndsvåpen mot besøkende på Bondi Beach i Sydney. Mange var samlet på stranden for å feire den jødiske høytiden hanukka. Politiet har omtalt angrepet som antisemittisk terror. Politiet ble varslet klokken 18:47 lokal tid.

Skuddene ble i hovedsak avfyrt fra en gangbro mot en park ved stranden der hannuka-arrangementet ble avholdt. Det var omkring 1000 personer til stede på hannuka-feiringen. Etter å en del skyting fra gangbroen gikk den eldste skytteren ned fra gangbroen og nærmere parken. Mens han sto ved et tre for å skyte videre kom privatpersonen Ahmed al-Ahmed på ham bakfra og fravristet ham våpenet. Skytteren trakk seg da tilbake til gangbroen der han hadde flere våpen, og den yngste skytteren befant seg - politiet var omtrent på dette tidspunktet ankommet og besvarte skytingen. Den eldste skytteren ble raskt truffet og falt død om, mens den yngste fortsatt skytingen omtrent 1 minutt før han ble truffet og overmannet av politiet. Skytingen varte i omtrent 10 minutter. Politiet fant senere to hjemmelagede bomber i bilen tilhørende en av de mistenkte og en bombe på Bondi.

## Drept og skadde

Per 15. desember var 15 personer bekreftet omkomne. I tillegg ble den ene gjerningspersonen skutt og drept av politiet, mens den andre per 15. desember lå kritisk skadd på sykehus. Omkring 40 personer ble skadet og behandlet på sykehus. Flere deler av hendelsen ble filmet av privatpersoner. Blant de drepte er Alexander Kleytman som hadde overlevd holocaust; Kleytmans kone var også holocaustoverlevende og var tilstede på Bondi under angrepet. To rabbinere er blant de drepte. De yngste offeret er en 10 år gammel jente. Onsdag 17. desember var fortsatt 8 av de skadde i kritisk tilstand.

Den ene skytteren ble overmannet og fratatt våpenet av en privatperson, Ahmed al-Ahmed, før politiet kom til. Hendelsen ble filmet av en privatperson. Al-Ahmed fikk selv alvorlige skuddskader under basketaket med gjerningspersonen; al-Ahmed er av syrisk opprinnelse og muslim. Han befant seg i nærheten da skytingen begynte og gikk mot skytteren på eget initiativ. Dette skjedde da den ene skytteren hadde gått ned fra gangbroen og nærmere hannuka-festen. 

Reuven Morrison (62 år) forsøkte straks etter Ahemd å stanse skytteren ved å kaste murstein på den ene skytteren; Morrison ble straks skutt og drept. Morrison var jødisk og hadde forlatt Sovjetunionen 14 år gammel. 

Boris Gurman (69 år, pensjonert mekaniker) forsøkte å stanse den ene skytteren ved innledningen til angrepet og klarte å ta fra ham et våpen før Gurman ble skutt og drept. Gurmans kone Sofie (61) var tett ved og ble også drept. Ekteparet var de første ofrene under angrepet. De var jøder av russisk opphav.

## Gjerningspersoner
Gjerningspersonene er av australske medier identifisert som Naveed Akram (24 år) og hans far Sajid Akram (50 år). Politiet fant to IS-flagg i bilen deres og etterforsker mulig kobling til IS. Sajid ble skutt og drept av politiet, mens Naveed ble alvorlig såret. Naveed Akram ble 17. desember siktet for 15 mord, terror og kroppsskade med hensikt å drepe. Sajid Akram kom opprinnelig fra India. De to oppholdt seg på Filippinene i mesteparten av november og politiet undersøker oppholdet. Politiet antok av oppholdet på Mindanao omfattet militær trening. Ifølge politiet publiserte de to en video med innhold knyttet til IS der de fordømte sionistenes handlinger. Politiet offentliggjorde 22. desember 2025 også foto av de to fra det som antas å være skyteøvelser og våpentrening et sted i New South Wales i oktober 2025. Politiet fremholdt at de to trolig planla angrepet i detalj flere måneder på forhånd og de to skal ha rekognosert ved Bondi Beach to dager før angrepet. Ifølge politiet kastet de under angrepet et par hjemmelagede bomber som ikke gikk av.

Politiet konkluderte 30. desember 2025 med at de to handlet alene og ikke medvirket i en større terrorgruppe. De to drev ikke trening eller praktiske forberedelse i Davao på Filippinene som tidligere antatt.

Akram ble fremstilt for retten 16. februar 2026; han deltok i rettsmøtet via videolink fra fengsel. Han er tiltalt i 59 punkter hvorav 15 mord og ett terrorangrep. Han holdes i Goulburn Correctional Centre, Australias fengsel med høyeste sikkerhet i Goulburn.

## Referanser


## Eksterne lenker
*